Λοιπόν! Είστε νεόφερτοι νέγροι γι' αυτό θα αρχίσετε με το κόψιμο.
Πολύ απλό! Θέλω να πάρετε τα μαχαίρια σας...
πιάνετε το καλάμι, και το κάνετε να κελαηδήσει.
Κόβετε τα φύλλα,
βγάζετε τις κορυφές και κόβετε το κοτσάνι.
Τα ρίχνετε σε σωρό για το φύτεμα.
Το καλάμι δεν θα σηκωθεί να σας δαγκώσει. Μην το φοβάστε.
Άντε, ξεκινήστε! Μην καθυστερείτε!
Αγάπα με.
12 ΧΡΟΝΙΑ ΣΚΛΑΒΟΣ
Απόδοση διαλόγων & Χρονισμός Φαίδρα
Εντάξει, εντάξει.
Ησύχασε και πέσε να κοιμηθείς, τώρα.
Έλα.
Πέσε για ύπνο, μικρέ.
Έλα.
Δώσε μου ένα φιλί.
Σ' αγαπώ, Μάργκαρετ. - Κι εγώ σ' αγαπώ, μπαμπά.
Όνειρα γλυκά.
Θα το πάρω αυτό.
Να μην ακούσω άλλη φασαρία.
Καληνύχτα.
Τρεις εβδομάδες και δύο ημέρες.
Είναι το έθιμο.
Αναρωτιέμαι τι θα κάνεις χωρίς εμένα.
Δε θα τεμπελιάζω.
Αγάπη μου, τα χρήματα είναι καλά.
Μακάρι να μη χρειαζόταν να μοιράζομαι τη μαγειρική σου με άλλους.
Δε χρειάζεται.
Έλα.
Να είσαι καλός με τη μαμά σου.
Εντάξει, Αλόνζο;
Μπορώ να έχω ένα φιλί, παρακαλώ; Ευχαριστώ.
- Καλό ταξίδι, αγάπη μου. - Κι εσύ να είσαι καλά.
Έτοιμοι;
Σαρατόγκα, Νέα Υόρκη 1841
- Καλημέρα, κ. Νόρθαπ. - Καλή σας μέρα.
Κατά φωνή... Να 'τος, έρχεται.
Κύριε Νόρθαπ! Έχω δύο κυρίους που θα ήθελα να γνωρίσετε.
Οι κύριοι, Μπράουν και Χάμιλτον.
Κύριε.
Κύριε Νόρθαπ, αυτοί οι δύο κύριοι αναζητούν διακεκριμένα άτομα,
και μόλις τους έλεγα ότι ο Σόλομον Νόρθαπ
είναι δεξιοτέχνης στο βιολί. - Ναι, πράγματι.
Ο κ. Μουν είναι υπερβολικά ευγενικός.
Λαμβάνοντας υπόψη την ευγένειά του και τη μετριοφροσύνη σας,
να σας απασχολήσουμε για λίγο, κύριε;
Φυσικά.
Κύριε.
- Τσίρκο; - Εκεί δουλεύουμε συνήθως.
Ο θίασος βρίσκεται στην Ουάσιγκτον αυτή τη στιγμή.
Η λέξη "τσίρκο" είναι πολύ μικρή για να περιγράψει...
την ταλαντούχα και εύθυμη ομάδα με την οποία ταξιδεύουμε.
Είναι ένα θέαμα που όμοιό του δεν έχετε ξαναδεί.
Πλάσματα από τα πιο μυστηριώδη μέρη της Αφρικής,
που δεν τα έχει δει ποτέ πολιτισμένος άνθρωπος.
Ακροβάτες από την Ανατολή με τα πιο ανατρεπτικά ακροβατικά.
Εγώ είμαι βοηθός του κ. Μπράουν, διεθνώς αναγνωρισμένου επαγγελματία,
στην τέχνη της ταχυδακτυλουργίας.
Αυτή τη στιγμή επιστρέφουμε στο θίασο
αφού φύγαμε για λίγο ώστε να βγάλουμε
ένα μικρό κέρδος από τις δικές μας παρουσιάσεις.
Ο λόγος που ρωτούσαμε τον κ. Μουν...
Ναι. Δυσκολευτήκαμε πολύ να βρούμε μουσικό για τις παραστάσεις μας.
Άνθρωποι με πραγματικό ταλέντο είναι σπάνιοι.
Ευχαριστώ, κύριε.
Αν σας πείσουμε να έρθετε μαζί μας στην Ουάσιγκτον,
θα σας δίνουμε ένα δολάριο για κάθε ημέρα της υπηρεσίας σας...
και 3 δολάρια για κάθε νύχτα που θα παίζετε στις παραστάσεις μας.
Επιπλέον, θα πληρώσουμε για την επιστροφή σας εδώ στη Σαρατόγκα.
Δύο εβδομάδες από σήμερα.
Καλώς ήρθες στην Ουάσιγκτον, Σόλομον.
Ευχαριστώ.
Καλημέρα.
- Σου λέω ότι δεν είναι πάρα πολλά. - Κάποιοι θα έλεγαν ότι είναι αρκετά.
Σόλομον...
43 δολάρια. Όλα δικά σου.
Είναι πολύ περισσότερα από το μισθό μου.
- Ήταν η πιο επικερδής εβδομάδα μας. - Στην υγειά μας!
- Στην υγειά μας!
Βάλε κι άλλο, Χάμιλτον.
Ξέρετε...
Η γενναιοδωρία σας είναι εντυπωσιακή.
Και τα ταλέντα σου είναι αναμφισβήτητα.
- Στον Σόλομον! - Στην υγειά μας.
Στην υγειά μας.
Τι στο...
Δεν πειράζει, Σόλομον.
Δεν είναι ντροπή. Δεν είναι καθόλου ντροπή.
Χάμιλτον, πρέπει να βιαστούμε.
Παρήγγειλε πολλά ποτά.
Λυπάμαι πολύ.
Ούτε να το σκέφτεσαι.
Άφησέ τον να κοιμηθεί, Χάμιλτον.
Κοιμήσου καλά.
Και αύριο...
Αύριο θα νιώθεις τόσο καλά και ανανεωμένος...
σαν να ξαναγεννήθηκες.
Χάμιλτον, δεν μπορούμε να κάνουμε τίποτα άλλο γι' αυτόν.
Πολύ κρίμα.
Λοιπόν, μικρέ, πώς αισθάνεσαι τώρα;
Το όνομά μου...
Το όνομά μου είναι Σόλομον Νόρθαπ.
Είμαι ελεύθερος άνθρωπος.
Κάτοικος της Σαρατόγκα στη Νέα Υόρκη.
Εκεί είναι η γυναίκα μου με τα παιδιά μου, που είναι εξίσου ελεύθεροι...
και δεν έχετε απολύτως κανένα δικαίωμα να με κρατάτε...
- Δεν είσαι ελεύθερος άνθρωπος. - Ορκίζομαι...
Ορκίζομαι στην ελευθερία μου ότι θα αποκαταστήσω αυτό το λάθος.
Λύσε το θέμα. Δείξε τα έγγραφά σου.
Δεν είσαι ελεύθερος άνθρωπος.
Και δεν είσαι από τη Σαρατόγκα.
Είσαι από τη Τζόρτζια.
Δεν είσαι ελεύθερος άνθρωπος.
Δεν είσαι τίποτα άλλο από ένας φυγάς από τη Τζόρτζια.
Είσαι απλά...
ένας φυγάς αράπης.
Από τη Τζόρτζια.
Είσαι σκλάβος!
Είσαι σκλάβος από τη Τζόρτζια!
Είσαι σκλάβος;
Όχι.
Βοηθήστε με!
Κάποιος να με βοηθήσει!
Αυτό το παλιόπραγμα είναι σκέτο κουρέλι.
Πρέπει να φορέσεις κάτι κατάλληλο.
Έλα, φόρεσέ το.
Έτσι μπράβο...
Αυτό είναι μια χαρά.
Είναι μια χαρά.
Δε νιώθεις καμία ευγνωμοσύνη;
Όχι, ήταν από τη γυναίκα μου. - Είναι σκέτο κουρέλι.
Σκέτο κουρέλι.
Άντε, πλύσου.
Και το αγόρι. Καθάρισέ το.
Τρίψε τώρα.
Ξέρετε πότε θα έρθει η μητέρα μου;
- Σώπασέ τον! - Μαμά! Μαμά!
- Ήσυχα! Ήσυχα. - Μαμά!
- Σώπασέ τον! - Μαμά!
Η μητέρα σου θα έρθει, στο ορκίζομαι, αλλά πρέπει να είσαι ήσυχος.
Κάνε ησυχία.
Χρειαζόμαστε κάποιον να μας ακούσει.
Μια ευκαιρία να εξηγήσουμε την κατάστασή μας.
Και ποιος, κατά τη γνώμη σου, θα σε ακούσει;
Οι δύο συνταξιδιώτες μου.
Είμαι σίγουρος ότι με ψάχνουν αυτή τη στιγμή.
Κι εγώ είμαι το ίδιο σίγουρος ότι μετράνε τα χρήματα που πήραν
για να σε φέρουν εδώ. - Δεν ήταν απαγωγείς.
Ήταν καλλιτέχνες. Συνάδελφοι. - Το ξέρεις αυτό;
Ξέρεις, σίγουρα, ποιοι ήταν;
Αυτό που μας περιμένει είναι ότι θα μας πάνε νότια.
Μάλλον στη Νέα Ορλεάνη.
Μόλις φτάσουμε εκεί, θα μας πουλήσουν.
Και μετά από αυτό...
Σε πολιτεία που η σκλαβιά είναι νόμιμη, μόνο μία είναι η κατάληξη.
- Όχι. - Δε θέλω να σε ταράξω, Τζον...
Για όλους εσάς δεν υπάρχει τίποτα άλλο από αυτό.
Αλλά τον Τζον δεν τον απήγαγαν.
Ο Τζον δόθηκε ως εγγύηση για χρέος, και αυτό είναι όλο.
Ο Αφέντης θα εξοφλήσει το χρέος του και θα πάρει πίσω τον Τζον.
Αγόρι μου, οι αφέντες μας δεν θα έρθουν να μας πάρουν.
Ο Τζον λυπάται για όλους σας, αλλά έτσι είναι.
Εκεί που πάτε όλοι σας, θα πάτε χωρίς τον Τζον.
- Μαμά! - Ράνταλ.
Μαμά!
Είσαι καλά;
Έλα, σήκω!
Είπα, σήκω! - Όχι, όχι μη...
Δε θέλω αντιρρήσεις! Πήγαινε στην αυλή!
- Όχι, δεν είμαι σίγουρη ότι... - Δεν υπάρχει λόγος για όλο αυτό.
Απλά πάμε ένα μικρό ταξίδι, αυτό είναι όλο.
Δε θες να τρομάξεις τα παιδιά για ένα μικρό ταξιδάκι, έτσι δεν είναι;
Ο αφέντης του Τζον θα πληρώσει το χρέος του!
Γρήγορα! Μπες στη σειρά!
Θα πληρώσει το χρέος του!
Να μην ακούσω λέξη από κανέναν σας.
Ούτε κιχ.
Όχι!
Εντάξει, ελάτε!
Πάμε, ελάτε.
Έλα μικρέ, έλα!
Κουνηθείτε.
- Έλα, μικρέ. - Ελάτε, ανεβείτε τις σκάλες.
Από εκεί. Ελάτε!
Ελάτε, κουνηθείτε!
Έλα, έλα! Ανεβείτε τις σκάλες.
Ανεβείτε.
Ελάτε, πάμε.
Προχωρήστε.
Ελάτε, κουνηθείτε!
- Εντάξει, πάμε! - Κουνήσου, μικρέ!
Κατέβασέ τον!
Εσύ! Σήκω πάνω!
Πήγαινε εκεί κάτω.
Έλα.
Εκεί. Κάτσε κάτω.
Πάρε τα πάνω σου και μην είσαι τόσο κατσούφης.
Αν θες να επιζήσεις, κάνε και λέγε όσο το δυνατόν λιγότερα.
Μην πεις σε κανέναν ποιος είσαι πραγματικά,
και μην πεις σε κανέναν ότι ξέρεις να διαβάζεις και να γράφεις.
Εκτός αν θες να είσαι νεκρός αράπης.
Τώρα, βούλωσέ το.
Εγώ λέω να πολεμήσουμε.
Το πλήρωμα είναι αρκετά μικρό.
Αν οργανώθηκε καλά, μπορεί να είναι βαριά οπλισμένοι.
Τρεις δεν μπορούν να εναντιωθούν σε ολόκληρο πλήρωμα.
Οι άλλοι εδώ είναι αράπηδες,
γεννημένοι και μεγαλωμένοι σκλάβοι.
Οι αράπηδες δεν έχουν κότσια για αγώνα.
Ούτε ένας από δαύτους.
Εγώ αυτό που ξέρω...
είναι ότι αν φτάσουμε εκεί που πάμε,
θα ευχόμαστε να είχαμε πεθάνει προσπαθώντας.
Επιβίωση δεν είναι ένας βέβαιος θάνατος,
είναι να έχεις το κεφάλι σκυμμένο κάτω.
Πριν λίγες ημέρες ήμουν με την οικογένειά μου.
Στο σπίτι μου.
Τώρα μου λες ότι όλα χάθηκαν.
Ότι το να μην πω σε κανέναν ποιος είμαι, είναι ο τρόπος για να επιζήσω.
Δεν θέλω να επιζήσω.
Θέλω να ζήσω.
Είναι καλύτερα έτσι. Καλύτερα από εμάς.
Δεν τον βλέπω. Κλέμενς!
Κλέμενς Ρέι! Κλέμενς!
Εγώ είμαι ο Ρέι, κύριε!
- Ποιος είναι υπεύθυνος εδώ; - Εγώ είμαι ο καπετάνιος!
Είμαι ο κ. Τζόνας Ρέι.
Ο δικηγόρος μου έχει στοιχεία που επιβεβαιώνουν...
ότι ο νέγρος με το όνομα Κλέμενς Ρέι είναι ιδιοκτησία μου.
Δεν γνωρίζω τίποτα για αυτή τη συμφωνία.
Σας διατάζω να επιστρέψετε αυτή την ιδιοκτησία αμέσως,
αλλιώς θα κατηγορηθείτε για κλοπή.
Αφήστε τον!
Αφέντη!
Κλέμενς!
- Πήγαινε πίσω! - Κλέμενς!
Κλέμενς!
Κύριε Πάρκερ;
Κύριε Νόρθαπ. Κυρία Νόρθαπ.
Έλα, Σόλομον... Να σου δείξω μια νέα γραβάτα;
Καθαρό μετάξι, απευθείας από τη Γαλλία.
Χρειαζόμαστε μια νέα χειραποσκευή για τα ταξίδια της κυρίας. Τίποτα άλλο.
Πέρασε κιόλας ένας χρόνος; Πάτε στο Σάντι Χιλ;
- Ναι. - Έχω την κατάλληλη για σας.
Κάτι να ταιριάζει στο στυλ σας,
αλλά και αρκετά ανθεκτικό για μεγάλο ταξίδι.
- Είναι όμορφο. - Αλλά πόσο κοστίζει;
Θα το πάρουμε. Παιδιά;
Ελάτε να δείτε τι μου αγόρασε ο πατέρας σας.
Μια στιγμή, κύριε, και θα σας εξυπηρετήσω.
- Κύριε Πάρκερ; - Κύριε;
Μπορούμε να συζητήσουμε για την τιμή...
Συγχωρέστε με, Σόλομον και κα Νόρθαπ.
Περιμένει πελάτης. Καλώς ήρθατε, κύριε.
Κάνε καλές αγορές, αλλά φύλαγε το πορτοφόλι σου.
Μη δίνετε σημασία στις ανοησίες αυτού του κυρίου.
Τζάσπερ!
Ζητώ συγγνώμη για την αδιακρισία, κύριε.
Καμία αδιακρισία.
- Καλή σας μέρα, κύριε. - Καλή σας μέρα.
Τζάσπερ, έξω!
Πολύ ωραία. Πολύ ωραία!
Για να δούμε εδώ... Ελάιζα!
Να σηκώνεστε όταν ακούτε το όνομά σας. Ελάιζα;
Λέθι!
Τζον!
Όρεν!
Πλατ!
Πλατ;
Σήκω πάνω.
Ταιριάζεις με την περιγραφή που έχω. Γιατί δεν απάντησες όταν σε φώναξα;
Δε με λένε Πλατ. Με λένε...
Σε λένε Πλατ.
Καπετάνιε, πήγαινε αυτούς τους νέγρους στα κάρα μου.
Πιστεύω ότι έχω κάτι που θα σας αρέσει στο πίσω δωμάτιο.
Ακολουθήστε με, παρακαλώ.
Ναι. Λοιπόν...
Δείτε τους με την ησυχία σας, αλλά...
Σας ζητώ να δώσετε ιδιαίτερη προσοχή στο νεαρό Έζρα εδώ.
Απίστευτα γερά άκρα! Δεν έχω ξαναδεί κάτι τέτοιο.
Και αυτό το έξοχο πλάσμα... Το διανοείστε;
Ό,τι πρέπει για υπηρέτρια της κυρίας, έτσι; Κυρία μου;
Δείτε τους με την ησυχία σας. Σερβιριστείτε αναψυκτικά.
Κύριοι, τι σας αρέσει εδώ;
Αυτό το αγόρι;
Άνοιξε το στόμα σου. Άνοιξέ το, πιο πολύ.
Κοιτάξτε. Δεν αρρώστησε ούτε μια μέρα στη ζωή του.
Προσέξτε ιδιαίτερα τη Μάρθα. Είναι εξαιρετική μαγείρισσα.
Κύριε Φορντ;
Χαίρομαι που σας βλέπω, κύριε. Τι σας τράβηξε την προσοχή;
Αυτός εδώ; Είναι πολύ γερός.
Πόσα για τον Πλατ και την Ελάιζα;
Μάλιστα...
1.000 δολάρια για τον Πλατ. Είναι νέγρος με μεγάλα ταλέντα.
Σας διαβεβαιώνω. 700 δολάρια για την Ελάιζα.
Η καλύτερη τιμή μου.
- Θα δεχτείτε σημείωμα; - Φυσικά, κ. Φορντ.
Σας παρακαλώ, κύριε, μη χωρίσετε την οικογένειά μου.
Μη με πάρετε αν δεν πάρετε και τα παιδιά μου.
- Ελάιζα! Σιωπή! - Θα είμαι η πιο πιστή σκλάβα σας.
Η πιο πιστή σκλάβα που υπήρξε ποτέ, αλλά σας ικετεύω...
...μη μας χωρίσετε! Σας παρακαλώ! - Η τιμή σας για το αγόρι;
Σταμάτα γιατί θα σε κάνω να κλάψεις πραγματικά.
Ράνταλ; Έλα μπροστά. Έλα, έλα, έλα...
Βλέπετε πόσο υγιές είναι το αγόρι.
Σαν ώριμο φρούτο.
Μου δίνετε λίγο το μπαστούνι σας;
Δείτε αυτό. Ράνταλ, πήδα, πήδα!
Πολύ ωραία. Πιο ψηλά!
Βλέπετε; Θα σας αρέσει πολύ.
Θα γίνει τέλειο θηρίο.
Τώρα... 600 για το αγόρι,
Τελική τιμή.
- Σύμφωνοι. - Τέλεια.
Μια στιγμή, παρακαλώ.
Κύριε Φορντ; - Σας παρακαλώ!
- Ελάιζα! - Πόσα για το κοριτσάκι;
Δεν θα την κάνετε τίποτα. Μια τόσο νέα δε θα σας φέρει κέρδος.
Όχι, όχι, δεν το πουλάω το κορίτσι.
Θα βγάλω πολλά χρήματα από αυτή.
Είναι μια ομορφιά. Έχει κανονικές αναλογίες.
Καμία σχέση με τους χοντρόχειλους, στρογγυλοκέφαλους νέγρους εδώ.
Είναι το παιδί της, άνθρωπε.
Για όνομα του Θεού, δεν έχεις καμία ευαισθησία;
Η ευαισθησία μου περιορίζεται στο μήκος ενός κέρματος.
Θα τους πάρετε, κ. Φορντ, ή θα τους πάρει άλλος;
Σας παρακαλώ, σας παρακαλώ!
Θα πάρω τον Πλατ και την Ελάιζα.
- Οπότε, την Ελάιζα και τον Πατ. - Δεν φεύγω χωρίς τα παιδιά μου!
Δε θα τα πάρετε από μένα! Σας παρακαλώ, όχι!
Δε φεύγω χωρίς αυτά!
Όχι, όχι!
Πάρε το βιολί και παίξε. Παίξε κάτι!
Πάρτε την από δω. Κάντε την να σωπάσει.
Κύριε Φορντ, λυπάμαι.
Έφερες όλους αυτούς τους νέγρους;
Δύο;
Δύο πήρες; - Κύριε Τσάπιν;
Αυτή εδώ κλαίει. Γιατί κλαίει;
- Αποχωρίστηκε τα παιδιά της. - Ω, Θεέ μου.
- Δεν γινόταν αλλιώς. - Καημένη γυναίκα.
- Κύριε Τσάπιν; - Μάλιστα, κύριε.
Αύριο μπορείς να πας αυτούς τους δύο στο μύλο να αρχίσουν τη δουλειά.
Προς το παρόν, φρόντισέ τους.
Δώσε τους να φάνε και άσε τους να ξεκουραστούν.
Μάλιστα, κύριε.
Ελάτε. Ελάτε, μη χαζεύετε.
Φάε κάτι και ξεκουράσου.
Τα παιδιά σου θα ξεχαστούν σύντομα.
Για όλους εσάς, σάπιοι αράπηδες, που δεν με ξέρετε,
το όνομά μου είναι Τζον Τίμπιτς.
Ο αρχιξυλουργός του Γουίλιαμ Φορντ.
Θα με λέτε "αφέντη".
Τώρα... Ο κ. Τσάπιν είναι ο επιστάτης αυτής της φυτείας.
Και αυτόν θα τον αποκαλείτε,
"αφέντη".
Χειροκροτήστε, λοιπόν.
Έτσι.
Ελάτε. Χειροκροτήστε.
Αράπης έτρεξε, αράπης το 'σκασε
Αράπης έσκισε την μπλούζα του στα δύο
Τρέξε, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Έτσι μπράβο. Με ζωντάνια.
Ο αράπης έτρεξε, έγινε βολίδα
Έχωσε τη μούρη του σε μια σφηκοφωλιά
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Κάποιοι λένε οι αράπηδες δεν κλέβουν
Εγώ έπιασα τρεις μες στις καλαμποκιές μου
Ο ένας έχει ένα καλάθι, κι άλλος έχει ένα καφάσι
Ο τρίτος είχε μια θηλιά κρεμασμένη στο λαιμό του
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Κύριε φύλακα, εμένα μη με πιάσεις
Πιάσε τον αράπη πίσω από το δέντρο εκεί
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε, φύγε μακριά
"Εγώ είμαι ο Θεός του Αβραάμ,
"και ο Θεός του Ισαάκ, και ο Θεός του Ιακώβ.
"Και όταν το πλήθος το άκουσε αυτό, έμεινε κατάπληκτο από το δόγμα του.
"Τότε, ένας από αυτούς, που ήταν δικηγόρος...
"του έκανε μια ερώτηση, προκαλώντας τον...
Τρέξε αράπη, τρέξε, ο φύλακας θα σε πιάσει
Τρέξε αράπη, τρέξε φύγε μακριά
Το ποτάμι είναι αρκετά βαθύ για να πλεύσεις
ακόμη και με πλοίο γεμάτο φορτίο.
Η απόσταση από την περιοχή εργασίας μέχρι τον τελευταίο βάλτο
είναι αρκετά μίλια λιγότερα από το νερό από ό,τι από τη στεριά.
Μου φαίνεται ότι τα έξοδα μεταφοράς θα μειώνονταν σημαντικά...
- "Θα μειώνονταν σημαντικά"; - Αν χρησιμοποιήσουμε το δίαυλο.
Είσαι μηχανικός ή αράπης;
- Άσε τον άνθρωπο να μιλήσει. - Είναι ουτοπία.
Πολλοί μηχανικοί το σκέφτηκαν, αλλά τα περάσματα είναι πολύ στενά.
Υπολογίζω ότι είναι πάνω από 12 πόδια στο πιο στενό τους.
Αρκετά πλατιά για να περάσει καράβι.
Μια ομάδα νέγρων μπορεί να το καθαρίσει.
Και τι ξέρεις εσύ από μεταφορές και διαμόρφωση γης;
Δούλεψα στην επισκευή του καναλιού Τσάμπλεϊν
στο τμήμα όπου επιστάτης ήταν ο Γουίλιαμ Βαν Νόρτγουικ.
Με τα κέρδη μου, προσέλαβα μερικά ικανά χέρια να με βοηθήσουν,
και υπέγραψα συμβόλαια για τη μεταφορά μεγάλων ξύλινων σχεδιών
από τη Λίμνη Τσάμπλεϊν, μέχρι το Τρόι.
Θα παραδεχτώ ότι εντυπωσιάστηκα, ακόμα κι αν δεν το κάνεις εσύ.
Φτιάξε μια ομάδα, δες τι καλό μπορείς να κάνεις.
Πλατ, είσαι θησαυρός.
Πού ήσουν τόσο καιρό;
- Ευχαριστώ, αφέντη Φορντ. - Όχι, εγώ σ' ευχαριστώ.
Ναι! Μπράβο!
- Γεια σας. - Πλατ!
Σας ευχαριστώ πολύ, αφέντη Φορντ.
Όχι, εγώ σ' ευχαριστώ,
και είναι το λιγότερο.
Ελπίζω να φέρει και στους δυο μας πολλή χαρά στα επόμενα χρόνια.
Βρείτε τα, σας παρακαλώ!
Ελάιζα...
Σκάσε!
Σταμάτα το κλαψούρισμα!
Άφησες να σε κυριεύσει η θλίψη. Θα πνιγείς μέσα σ' αυτή.
Εσύ σταμάτησες να κλαις για τα παιδιά σου;
Εσύ δεν ακούγεσαι, αλλά η καρδιά σου δεν κλαίει;
- Είναι ένα με το πετσί μου! - Τότε, ποιος ταράζεται;
Αναστατώνω την αφέντρα και τον αφέντη;
Νοιάζεσαι πιο πολύ για την καλοπέρασή τους, απ' ό,τι για την απώλειά μου;
- Ο αφέντης Φορντ είναι καλός. - Είναι δουλοκτήτης!
Υπό αυτές τις συνθήκες...
Υπό αυτές τις συνθήκες είναι δουλοκτήτης!
Αλλά υποτάχτηκες σ' αυτόν. - Όχι.
- Απολαμβάνεις την εύνοιά του. - Επιβιώνω!
Δεν θα πέσω στην απελπισία!
Θα προσφέρω τα ταλέντα μου στον αφέντη Φορντ!
Θα παραμείνω δυνατός μέχρι να έρθει η ελευθερία.
Και ο Φορντ είναι η ευκαιρία σου;
Λες να μην ξέρει ότι είσαι κάτι περισσότερο από αυτό που φαίνεσαι;
Αλλά δεν κάνει τίποτα για σένα. Τίποτα!
Δεν είσαι τίποτα άλλο από ένα κοστολογημένο ζώο.
Φώναξέ τον και πες του τις προηγούμενες συνθήκες σου,
και δες τι θα κερδίσεις, Σόλομον.
Συμβιβάστηκες με το ρόλο σου ως Πλατ, λοιπόν;
Η πλάτη μου είναι γεμάτη ουλές,...
από τις διαμαρτυρίες για την ελευθερία μου.
Μη με κατηγορείς... - Δε σε κατηγορώ για τίποτα.
Δεν μπορώ να κατηγορήσω.
Έχω κάνει ατιμωτικά πράγματα για να επιβιώσω.
Και παρ' όλα αυτά, κατέληξα εδώ.
Όχι καλύτερα απ' ό,τι αν είχα αντιδράσει.
Ο Θεός να με συγχωρέσει.
Σόλομον, άσε με να θρηνώ για τα παιδιά μου.
"Όποιος λοιπόν ταπεινώσει τον εαυτόν του σαν αυτό το παιδάκι,
"αυτός είναι μεγαλύτερος εις την βασιλείαν των ουρανών.
"Και εκείνος που θα υποδεχθή
"ένα τέτοιο παιδί προς χάριν μου, δέχετε εμέ.
Δεν αντέχω άλλο αυτή την κατάθλιψη γύρω μου.
"Όποιος όμως πειράξει έναν από αυτούς τους μικρούς,
"είναι προτιμότερον δι' αυτόν
"να κρεμασθή στον τράχηλόν του μυλόπετρα,
"και να καταποντισθή εις την ανοικτή θάλασσα".
- Αμήν. - Αμήν.
Γυάλισε τις σανίδες.
- Γυαλισμένες είναι, κύριε. - Όχι, δεν είναι.
Είναι λείες σαν το τρίχωμα πουλαριού.
Με λες ψεύτη, μικρέ;
Είναι θέμα οπτική γωνίας, κύριε.
Από εκεί που στέκεστε, μπορεί να βλέπετε διαφορετικά.
Αλλά τα χέρια δεν κάνουν λάθος.
Ζητώ μόνο να χρησιμοποιήσετε όλες τις αισθήσεις σας πριν κρίνετε.
Ω, Θεέ μου... Είσαι ζώο.
Είσαι ένας σκύλος ανίκανος να ακολουθεί οδηγίες.
- Θα κάνω ό,τι μου είπατε. - Τότε, να ξυπνήσεις την αυγή.
να πάρεις καρφιά από τον Τσάπιν
και να αρχίσεις να βάζεις σανίδες. - Μάλιστα, κύριε.
Γυάλισε τις σανίδες.
Τι είπε; Τι έκανα;
Πού με πάτε, κύριε;
Σόλομον! Σόλομον!
Σόλομον!
Όταν λέω ότι είχα την εύνοια του αφέντη μου, καταλαβαίνεις...
Για 9 χρόνια μου παρείχε όλες τις ανέσεις και τις πολυτέλειες της ζωής.
Μετάξια, κοσμήματα, ακόμα και...
υπηρέτες να μας φροντίζουν.
Έτσι ήταν η ζωή μας...
και η ζωή αυτού του όμορφου κοριτσιού που του γέννησα.
Αλλά η κόρη του αφέντη Μπέρι...
Πάντα με έβλεπε με άσχημο μάτι.
Μισούσε την Έμιλι, παρ' όλο που αυτή και η Έμιλι είχαν το ίδιο αίμα.
Όταν αρρώστησε ο αφέντης Μπέρι, ανέλαβε εκείνη το νοικοκυριό και...
τελικά, με έφεραν στην πόλη με το ψεύτικο πρόσχημα...
ότι θα επικυρώνονταν τα χαρτιά της ελευθερίας μας.
Φτωχά μου παιδιά.
Νομίζω ότι σου είπα να αρχίζεις να βάζεις σανίδες.
Ναι, αφέντη. Θα το κάνω. Αυτός ο τοίχος αντικαταστάθηκε.
Δεν σου είπα να πάρεις καρφιά;
Και το έκανα.
Το έκανες...
Ανάθεμά σε! Νόμιζα ότι ήξερες!
Ακολούθησα τις οδηγίες σας.
Αν είναι κάτι λάθος, τότε φταίνε οι οδηγίες!
Μπάσταρδε!
Βρωμο...
αναθεματισμένε...
μαύρε μπάσταρδε, βγάλε τα ρούχα σου.
Γδύσου!
Όχι.
Δε θα ζήσεις...
για να δεις άλλη μέρα, αράπη!
Θεέ μου, βοήθεια!
Τέρας!
Βοήθεια! Κάποιος να με βοηθήσει!
Τι συμβαίνει;
- Αφέντη...
Ο αφέντης Τίμπιτς θέλει να με μαστιγώσει
επειδή χρησιμοποίησα τα καρφιά που μου δώσατε.
Εμείς δεν τελειώσαμε.
Θα σου φάω τη σάρκα,
και θα στη φάω όλη.
Μην κουνηθείς.
Μη φύγεις από τη φυτεία, γιατί αν φύγεις, δεν μπορώ να σε προστατεύσω.
Μείνε εδώ.
Κύριοι, όποιος πειράξει αυτόν τον νέγρο, πέθανε.
Είμαι ο επιστάτης αυτής της φυτείας.
Ο Γουίλιαμ Φορντ έχει δάνειο στο όνομα του Πλατ.
Αν τον κρεμάσετε, θα χάσει το χρέος του.
Δεν έχετε κανένα δικαίωμα στη ζωή του.
Όσο για εσάς τους δύο...
αν σας νοιάζει η ασφάλειά σας...
Εξαφανιστείτε!
Δεν έχεις κανένα δικαίωμα!
Ο Πλατ είναι δικός μου και θα τον κάνω ό,τι θέλω!
Αν τον αγγίξεις...
Σαμ; Φέρε το μουλάρι! Φώναξε τον αφέντη Φορντ.
Πλατ... Φτωχέ Πλατ.
Πιστεύω ότι ο Τίμπιτς παραμονεύει κάπου στο κτήμα.
Σε θέλει νεκρό και θα προσπαθήσει να το πετύχει.
Δεν είσαι πλέον ασφαλής εδώ.
Και δεν πιστεύω ότι εσύ θα μείνεις αδρανής αν επιτεθεί ο Τίμπιτς.
Μετέφερα το χρέος μου στον Έντγουιν Επς.
Θα σε αναλάβει αυτός.
Αφέντη Φορντ,
πρέπει να ξέρετε ότι δεν είμαι σκλάβος.
Δεν το άκουσα αυτό.
Πριν έρθω σε εσάς, ήμουν ελεύθερος άνθρωπος.
Προσπαθώ να σου σώσω τη ζωή!
Και... έχω ένα χρέος που πρέπει να φροντίσω.
Τώρα, μεταφέρθηκε στον Έντγουιν Επς.
Είναι σκληρός άνθρωπος. Καμαρώνει ότι είναι "αραποθραύστης".
Αλλά ειλικρινά, δεν μπορούσα να βρω κανέναν άλλον να σε πάρει.
Έχεις βγάλει όνομα.
Όποιες και αν είναι οι συνθήκες σου, είσαι εξαιρετικός νέγρος, Πλατ.
Αλλά φοβάμαι ότι τίποτα καλό δε θα βγει από αυτό.
"Και εκείνος ο δούλος,
"που γνώρισε το θέλημα του κυρίου του,
που γνώρισε το θέλημα του κυρίου του,
"αλλά δεν ετοίμασε
δεν ετοίμασε
"ούτε έκανε σύμφωνα με το θέλημά του,
"θα δαρθεί πολύ.
Το ακούσατε αυτό;
"Θα δαρθεί".
Αυτός ο νέγρος που δεν υπακούει τον κύριό του,
που είναι ο αφέντης του, καταλάβατε;
Αυτός ο νέγρος θα δαρθεί πολύ.
Το "πολύ" σημαίνει πάρα πολύ.
Σαράντα, εκατό...
Εκατόν πενήντα βουρδουλιές.
Το λέει η Γραφή!
Μαζέψτε βαμβάκι!
Κουνηθείτε!
Ελάτε!
Δουλέψτε, αράπηδες! Μαζέψτε βαμβάκι!
Κουνηθείτε!
Μ' ακούτε; Μαζέψτε βαμβάκι. Κουνηθείτε!
108 κιλά για τον Μπομπ.
Τι έχεις για τον Τζέιμς;
134 κιλά.
Πολύ καλά, μικρέ. Πολύ καλά.
83 κιλά για τον Πλατ.
Πόσα μπορεί να μαζέψει ένας μέσος νέγρος την ημέρα;
Περίπου 91 κιλά.
Αυτός ο αράπης δε φτάνει καν το μέσο όρο.
232 κιλά για την Πάτσι.
232 κιλά!
Δεν ντρέπεστε ολόκληροι άντρες να σας ξεπερνάει η Πάτσι στο μάζεμα;
Ούτε μια μέρα δε μάζεψε λιγότερα από 227 κιλά.
Είναι η βασίλισσα των χωραφιών.
63 κιλά... - Δεν τέλειωσα, Τριτς.
Δεν έχω ούτε ένα λεπτό για να απολαύσω τη δουλειά της Πάτσι;
Μάλιστα, κύριε.
Βασίλισσα, ανάθεμά με.
Γεννήθηκε και μεγάλωσε στο χωράφι.
Νέγρα ανάμεσα σε νέγρους,
και ο Θεός την έστειλε σε μένα.
Είναι ένα μάθημα για την επιβράβευση της ενάρετης ζωής.
Μάθετε όλοι από αυτό.
Όλοι!
Τώρα, Τριτς. Μίλα τώρα.
63 κιλά για τη Φίμπι.
Μάζεψε 66 κιλά εχθές. Πάρ' την.
93 κιλά για τον Τζορτζ.
Πόσα μάζεψε χθες;
- 104 κιλά. - Πάρ' τον.
Έλα, μικρέ.
Έλα. Έλα μικρέ, κουνήσου!
Σηκωθείτε! Απόψε χορεύουμε! Σηκωθείτε!
Φέρε το βιολί σου, Πλατ! Πήγαινε!
Ελάτε.
Άντε, Πλατ! Έλα!
Άντε! Πού είναι η ευθυμία σας; Κουνηθείτε!
- Πούλησέ την! - Τι είναι όλο αυτό;
Θα πουλήσεις τη νέγρα!
Να πουλήσω τη μικρή Πατς;
Αυτή μαζεύει βαμβάκι με περισσότερη ζωντάνια από κάθε άλλο αράπη!
Διάλεξε άλλη να φύγει. - Καμία άλλη.
Πούλησέ την!
Όχι!
Θα διώξεις αυτή τη μαύρη σκύλα από το κτήμα,
γιατί αλλιώς θα γυρίσω πίσω στο Τσένιβιλ.
Πίσω σ' εκείνο το χοιροστάσιο που σε βρήκα;
Μην τα βάζεις με την Πάτσι, αγαπητή μου.
Γιατί θα ξεφορτωθώ εσένα πολύ πριν ξεφορτωθώ εκείνη.
Τι κοιτάτε;
Αναθεματισμένη γυναίκα!
Δεν θα χαλάσει η διάθεσή μου.
Δεν θα χαλάσει.
Χορέψτε!
Είπα, χορέψτε!
Ελάτε!
Πιο γρήγορα, Πλατ! Παίξε βιολί, αγόρι μου!
Πλατ;
Μάλιστα, κυρία.
Ξέρεις να πας μέχρι τον Βαρθολομαίο;
Ξέρω, κυρία.
Αυτή είναι μια λίστα με προϊόντα και διάφορα άλλα.
Θα τα πάρεις και θα επιστρέψεις αμέσως.
Πάρε την ταυτότητά σου.
Πες στον Βαρθολομαίο να τα προσθέσει στο χρέος μας.
Μάλιστα, κυρία.
Από πού είσαι, Πλατ;
- Σας έχω πει. - Πες μου πάλι.
- Από την Ουάσιγκτον. - Ποιος ήταν ο αφέντης σου;
- Το όνομα του αφέντη ήταν Φρίμαν. - Ήταν μορφωμένος;
- Υποθέτω πως ναι. - Σου έμαθε να διαβάζεις;
Λίγες λέξεις εδώ και εκεί,
αλλά δεν καταλαβαίνω γραπτό κείμενο. - Μην μπεις στον κόπο να μάθεις.
Όπως όλους τους άλλους,
ο αφέντης σε αγόρασε για να δουλεύεις, για τίποτα άλλο.
Με οτιδήποτε άλλο θα κερδίσεις 100 μαστιγώματα.
Έλα εδώ, μικρέ.
Έλα.
Πού πας, μικρέ; - Πήγαινα...
στον Βαρθολομαίο. Με έστειλε εκεί η κυρία Επς.
Καλύτερα να πηγαίνεις τότε.
Πήγαινε γρήγορα.
Το χαρτί;
- Κανένα πρόβλημα; - Όχι, κυρία. Κανένα πρόβλημα.
Πλατ Επς, καλή Κυριακή πρωί. - Καλημέρα, αφέντη Σο.
Με έστειλε ο αφέντης να πάρω την Πάτσι. Μπορώ να πλησιάσω;
Μπορείς.
Συγγνώμη, κυρία Σο.
Νέγρο Πλατ.
Πάτσι, ο αφέντης θέλει να επιστρέψεις.
Σήμερα είναι η ημέρα του Θεού. Είμαι ελεύθερη να φεύγω.
Ο αφέντης με έστειλε να έρθω τρέχοντας να σε πάρω,
και είπε να μην καθυστερήσω.
- Πίνεις τσάι; - Ευχαριστώ, κυρία, αλλά δεν τολμώ.
Θα είναι λιγότερη η ανησυχία του αφέντη Επς
αν επιστρέψεις γρήγορα;
Έτσι δεν είναι πάντα;
Κάτσε! Κάτσε και πιες το τσάι που σου προσφέρω.
Γιατί ανησυχεί τόσο πολύ ο Επς;
Θα προτιμούσα να μην πω.
Λίγο κουτσομπολιό την ημέρα του Θεού δε βλάπτει.
Όλα με μέτρο.
Όπως γνωρίζετε, ο αφέντης Επς...
είναι πολύ σκληρός.
Ξέρετε ότι τρέφει μια έχθρα για το σύζυγό σας.
Αλήθεια;
Ο αφέντης Επς, για κάποιο λόγο, πιστεύει...
ότι ο αφέντης Σο...
είναι κάπως γυναικάς.
Εσφαλμένη εντύπωση, σίγουρα.
Σίγουρα... Αν δεν δημιουργήθηκε από την ίδια την αλήθεια.
Δεν ήθελα να προσβάλω κανέναν.
Δε σε άκουσε.
Δεν ήθελα να προσβάλλω εσάς, κυρία.
Δεν υπάρχει λόγος να ανησυχείς για τα συναισθήματά μου.
Έχω να νιώσω μαστίγιο εδώ και πάρα πολλά χρόνια.
Ούτε έχω δουλέψει σε χωράφι.
Εκεί που κάποτε υπηρετούσα, τώρα έχω άλλους να με υπηρετούν.
Το τίμημα της τωρινής μου κατάστασης είναι ο αφέντης Σο να έχει ερωμένες
και εγώ να απολαμβάνω την προσποίησή του ότι είναι πιστός.
Αν αυτό με κρατάει μακριά από τους νέγρους που μαζεύουν βαμβάκι,
τότε ας είναι.
Μικρό και λογικό τίμημα που πρέπει να πληρωθεί στα σίγουρα.
Ξέρω πώς είναι να 'σαι το αντικείμενο προτίμησης και παραξενιών του Αφέντη.
Μια λάγνα επίσκεψη τη νύχτα...
ή χτύπημα με μαστίγιο.
Παρηγορήσου, Πάτσι.
Ο καλός Θεός θα κανονίσει τον Επς.
Όταν έρθει η ώρα, ο καλός Θεός θα τους κανονίσει όλους.
Οι πληγές του Φαραώ είναι ένα φτωχό παράδειγμα
για όλα όσα περιμένουν τους ιδιοκτήτες φυτειών.
Ωραία.
Πατς!
Πάτσι! - Μην τον κοιτάς. Προχώρα.
- Πάτσι! - Την βρήκα, αφέντη,
και την έφερα όπως μου είπατε.
Τι της είπες μόλις τώρα;
Τι είπες στην Πάτς;
Δεν είπα τίποτα. Τίποτα σημαντικό.
Λες ψέματα! Καταραμένε ψεύτη!
Σε είδα να της μιλάς.
Πες μου!
Δεν μπορώ να πω για κάτι που δεν έγινε.
- Θα σου κόψω το μαύρο λαιμό! - Αφέντη!
- Έλα εδώ! - Αφέντη, την έφερα...
- Σου είπα να έρθεις εδώ! - Την έφερα πίσω, όπως μου...
- Έλα εδώ! - Αφέντη...
Πάμε να φύγουμε.
Αφέντη...
Την έφερα, όπως μου ζητήσατε.
Μόνο αυτό!
- Μείνε μακριά από την Πετς, μικρέ! - Αφέντη, αφέντη...
Αφέντη μου...
Είναι η Ημέρα του Θεού.
Δεν είναι Χριστιανικό να συνεχίζουμε έτσι.
Παραδέχομαι την ήττα μου,
αλλά στο όνομα της τιμής,
βοήθησε τον αφέντη σου να σταθεί στα πόδια του.
Θα σε σκοτώσω!
Τι γίνεται εδώ;
Ο αφέντης Επς νόμιζε ότι η Πάτσι κι εγώ μιλούσαμε, ενώ δε μιλούσαμε.
Προσπάθησα να του εξηγήσω, αλλά οδηγηθήκαμε σε όλο αυτό.
Τι έγινε; Δεν μπορείς ούτε μια Κυριακή χωρίς να τη βλέπεις;
- Περίμενε... - Είσαι ένα άχρηστο κάθαρμα.
Ένας βρωμερός, άθεος ειδωλολάτρης!
Το κρεβάτι μου είναι πολύ ιερό για να το μοιράζομαι μαζί σου.
- Τι σου είπε; - Για τους άνομους τρόπους σου.
Και τι ξέρει αυτός;
Ούτε που μίλησα μαζί του σήμερα.
Είσαι ένας ψεύτης αράπης, Πλατ.
Σου μίλησα;
Ορίστε... Να, η αλήθεια που ξέρει.
Αναθεματισμένε αράπη.
Πάτσι;
Σταματήστε για λίγο το χορό.
Ελάτε να δοκιμάσετε τι έφτιαξα για σας.
- Ευχαριστώ, κυρία. - Ευχαριστώ, κυρία.
- Ευχαριστώ, κυρία! - Ευχαριστώ, κυρία!
- Ευχαριστώ, κυρία. - Δεν έχει για σένα, Πάτσι.
Το είδες;
Είδες με τι αναίδεια με κοίταξε;
Είδα μόνο ότι έστρεψε το βλέμμα της.
Είσαι τυφλός ή ανίδεος;
Ήταν ένα βλέμμα γεμάτο μίσος και περιφρόνηση.
Κάλυψε το μαύρο πρόσωπό της.
Μου λες ότι δεν το είδες, γιατί επιλέγεις να μην κοιτάς,
ή λες ψέματα.
Ό,τι κι αν ήταν, πέρασε.
Έτσι είσαι με τους αράπηδες;
Αφήνεις κάθε άρρωστη σκέψη να φουντώνει μέσα τους.
Κοίτα τους.
Είναι γεμάτοι από αυτό.
Είναι γεμάτοι μίσος.
Αν το αφήσεις έτσι, θα έρθει κατά πάνω μας στο σκοτάδι της νύχτας.
Αυτό θέλεις;
Θέλεις αυτά τα μαύρα ζώα να μας ξεκοιλιάσουν
σαν γουρούνια μέσα στον ύπνο μας;
Όχι...
Είσαι άνανδρος.
Ένας αναθεματισμένος ευνούχος.
Αν δεν θες να υπερασπιστείς εμένα,
σε παρακαλώ, τουλάχιστον, να μείνεις πιστός στο είδος σου
και να τους χτυπήσεις μέχρι κάθε βρώμικη σκέψη να βγει από μέσα τους.
Χτύπα τους μέχρι να βγει!
Φάτε!
Χορτάστε.
Και μετά θα χορέψουμε.
Είπα, φάτε!
- Πλατ; - Ποιος είναι...
Πλατ, είσαι ξύπνιος;
Τώρα, είμαι.
Θέλω να ζητήσω κάτι.
Μια πράξη καλοσύνης.
Το έκλεψα από την κυρία.
- Δώσ' το πίσω. - Είναι δικό σου, Πλατ.
Για ποιο λόγο;
Το μόνο που ζητάω...
βάλε τέλος στη ζωή μου.
Πήγαινε το σώμα μου στην άκρη του βάλτου...
Πιάσε με από το λαιμό, κράτα με κάτω από το νερό...
μέχρι να ξεψυχήσω.
Θάψε με σε ένα ήσυχο μέρος των νεκρών.
Όχι, δεν κάνω τέτοιο πράγμα.
Οι φρικιαστικές λεπτομέρειες που λες...
Το έχω σκεφτεί πολύ καλά.
Φταίει η μελαγχολία,
τίποτα άλλο.
Πώς μπόρεσες να πέσεις σε τόση απόγνωση;
Πώς γίνεται να μην το ξέρεις;
Δεν έχω καμία χαρά σε αυτή τη ζωή.
Αν δεν μπορώ να αγοράσω έλεος από σένα,
θα το ικετεύσω.
Είναι και άλλοι.
Ικέτευσε αυτούς. - Ικετεύω εσένα!
Γιατί;
Γιατί να καταδικάσεις εμένα με μια τόσο αμαρτωλή παράκληση;
Υπάρχει Θεός εδώ!
Ο Θεός είναι ελεήμων...
και συγχωρεί τις φιλεύσπλαχνες πράξεις.
Δε θα πας στην κόλαση.
Κάν' το.
Κάνε αυτό που εγώ δεν έχω τη δύναμη να κάνω μόνη μου.
Είναι μάστιγα.
Σκουλήκι του βαμβακιού. - Μάστιγα! Σημάδι από το Θεό.
Για δύο σεζόν, ο Θεός έστειλε μάστιγα για να με τιμωρήσει.
Τι έχω κάνει για να με μισεί τόσο πολύ ο Θεός;
Αυτοί οι άθεοι φταίνε.
Αυτοί μου το προκάλεσαν.
Εγώ τους φέρνω το λόγο του Θεού, και αυτοί οι ειδωλολάτρες,
μου έφεραν την περιφρόνηση του Θεού.
Ανάθεμά σας!
Ανάθεμα σε όλους!
- Δικαστά; - Κύριε Επς.
Λυπάμαι φοβερά για την ατυχία σας.
Με συγκινεί το ενδιαφέρον σας.
Ακούστε με.
Θα είστε στον Δικαστή Τέρνερ για αυτή τη σεζόν.
Περισσότερο, αν χρειαστεί, μέχρι να ανακάμψουν οι καλλιέργειές μου.
Δεν θα δείχνετε καμία ασέβεια σε μένα...
και δε θα προκαλέσετε καμία βιβλική μάστιγα σ' αυτόν. Μ' ακούτε;
Γιατί θα σας γδάρω ζωντανούς.
Κατεβείτε.
Φύγετε από τη βεράντα! Μακριά από την είσοδο.
Φύγετε από τη βεράντα!
Είσαι ο Πλατ;
Μάλιστα, κύριε.
Έχεις καλλιεργήσει ζαχαροκάλαμο στο παρελθόν;
- Όχι, κύριε. - Μαθαίνεις πολύ γρήγορα.
Είσαι μορφωμένος; - Όχι, κύριε.
Οι νέγροι είναι για να δουλεύουν, όχι για να διαβάζουν και να γράφουν.
- Παίζεις βιολί; - Μάλιστα, κύριε. Παίζω.
Ο Γουίλαρντ Γιάρνι, καλλιεργητής πέρα από το βάλτο,
γιορτάζει την επέτειό του σε τρεις εβδομάδες.
Θα του μιλήσω για σένα.
Ό,τι κερδίσεις, είναι δικό σου.
Μάλιστα, κύριε.
Να προσέχεις, Πλατ.
ΑΝΝ - ΜΑΡΓΚΑΡΕΤ - ΑΛΟΝΖΟ
Χαρούμενη μέρα.
Χαρούμενη μέρα!
Οι σκοτεινές εποχές είναι πίσω μας.
Ζωή νηστείας και προσευχής έδιωξε τη μάστιγα.
Παχύ και κάτασπρο σαν το χιόνι της Νέας Αγγλίας.
Και τώρα οι αράπηδές μου γύρισαν πίσω σε μένα.
Έμαθα ότι ο Δικαστής Τέρνερ σε ευνόησε.
Τον μάγεψες, Πλατ,
με τους καπάτσους νέγρικους τρόπους σου;
Δεν θα μείνεις άπραγος εδώ.
Όχι στη δική μου γη.
Έχουμε πολλή δουλειά!
Οι παλιές καλές μέρες, ε;
Χαρούμενη, πολύ χαρούμενη!
Πάμε να σου δώσω κάτι γλυκό, έτσι;
Θέλω να φάω...
σοκολάτα. - Σοκολάτα;
- Ο Τζορτζ; - 82 κιλά.
- Η Πάτσι; - 236 κιλά για την Πάτσι.
Μπράβο, κορίτσι μου. Μη με απογοητεύσεις ποτέ.
- Ο Πλατ; - 73 κιλά.
Ο Άρμσμπι;
29 κιλά.
Μια καλή μέρα εργασίας θα είχε κατά μέσο όρο 91 κιλά.
Μάλιστα, κύριε.
Είμαι σίγουρος ότι με τον καιρό θα βελτιωθείς στη συγκομιδή,
αλλά θέλει προσπάθεια, μικρέ.
Κάνε λίγη αναθεματισμένη προσπάθεια. - Μάλιστα, κύριε.
Πάρτε τους έξω. Αρχίστε το μαστίγωμα.
Είναι τραγικό.
Πώς γίνεται κάτι τέτοιο;
Να δουλεύω στα χωράφια μαζεύοντας βαμβάκι σαν κανένας παρακατιανός;
Εγώ είμαι για καλύτερο πόστο.
Έχω δουλέψει ως επιστάτης, ξέρεις.
- Δεν το ήξερα, κύριε. - Δεν είμαι κύριος.
Είμαι απλά ο Άρμσμπι.
Δεν έχω τίποτα περισσότερο από κάθε άλλον στο χωράφι.
Πώς καταλήξατε σε τέτοιο μέρος, αν επιτρέπεται;
Επιτρέπεται. Κουβέντα κάνουμε.
Εξαρτήθηκα λίγο παραπάνω από το ουίσκι,
απεξαρτήθηκα λίγο παραπάνω από τη δουλειά.
Πριν πεις ότι είμαι απλά ένας μετανιωμένος μέθυσος,
άσε με να σου εξηγήσω.
Όσο υπεύθυνη δουλειά κι αν είναι να επιβλέπεις σκλάβους,
δεν είναι καθόλου εύκολη δουλειά για την ψυχή.
Κατά τη γνώμη μου, κανένας άνθρωπος με συνείδηση
δεν μπορεί να μαστιγώνει άλλον άνθρωπο κάθε μέρα
χωρίς να γίνεται ο ίδιος ράκος.
Τον κάνει...
ή να επινοεί δικαιολογίες μέσα του για να μείνει ανεπηρέαστος,
ή να βρίσκει κάποιο τρόπο για να πνίξει τις ενοχές του.
Εγώ τις έπνιγα.
Και το έκανα συχνά.
Παρασυρόμουν σε παραμύθια πλούτου και ευημερίας,
αλλά τα κέρδη είναι μόνο για τους αφέντες των φυτειών.
Όλοι οι άλλοι είναι για να υπηρετούν.
Τώρα, το μόνο που θέλω είναι να βγάζω έναν αξιοπρεπή μισθό...
και να νοικοκυρευτώ.
Αυτά είναι τα κέρδη μου από το βιολί που έπαιξα.
Μόνο λίγες δεκάρες,
αλλά είναι το μόνο που έχω στον κόσμο.
Υπόσχομαι να σας τα δώσω, αν μου κάνετε τη χάρη που θα σας ζητήσω.
Αλλά σας ικετεύω να μη με φανερώσετε αν δεν μπορείτε να το κάνετε.
- Τι είναι αυτό που ζητάς; - Πρώτα το λόγο σας, κύριε.
Στην τιμή μου.
Είναι κάτι αρκετά απλό.
Ζητώ μόνο να παραδώσετε ένα γράμμα στο ταχυδρομείο στο Μάρκσβιλ,
και να το κρατήσετε απαραβίαστο μυστικό για πάντα.
Λίγη βοήθεια ζητώ μόνο, κύριε.
Θα το κάνω.
Και θα δεχτώ την πληρωμή που μου προσφέρεις.
Για να σε βοηθήσω, διακινδυνεύω την ίδια μου τη ζωή.
Θα το κάνω...
αλλά το μόνο που ζητώ είναι μια δίκαιη αποζημίωση.
Γράψε το γράμμα σου.
Θα συναντηθούμε ξανά. Σε δύο μέρες,;
Σε δύο μέρες.
Ευχαριστώ.
Λοιπόν, μικρέ...
έμαθα ότι έχω ένα μορφωμένο αράπη
που γράφει γράμματα...
και προσπαθεί να πείσει λευκούς να του τα ταχυδρομήσουν.
Ο Άρμσμπι μου είπε σήμερα...
ότι αυτός ο διάβολος είναι ένας από τους νέγρους μου.
Ότι έχω έναν που χρειάζεται επίβλεψη
γιατί θα το σκάσει.
Όταν τον ρώτησα, γιατί,
μου είπε ότι πήγες σ' αυτόν,
τον ξύπνησες μέσα στη νύχτα
και του ζήτησες να σου πάει ένα γράμμα
στο Μάρκσβιλ.
Τι έχεις να πεις γι' αυτό;
Δεν υπάρχει καμία αλήθεια σε αυτό.
Έτσι λες;
Πώς θα μπορούσα να γράψω γράμμα χωρίς μελάνι και χαρτί;
Σε ποιον να γράψω; Οι φίλοι μου δεν ζουν, απ' όσο ξέρω.
Αυτός ο Άρμσμπι...
Αυτός ο Άρμσμπι είναι ένας ψεύτης μεθύστακας.
Θέλει να τον προσλάβετε για επιστάτη.
Αυτό είναι.
Θέλει να σας κάνει να πιστέψετε ότι σκοπεύουμε να το σκάσουμε όλοι
για να τον προσλάβετε ως επιστάτη.
Θέλει να σας καλοπιάσει.
Είπε τέτοια πράγματα,
σκαρφίστηκε αυτή την ιστορία από το τίποτα
για να εκμεταλλευτεί την κατάσταση.
Είναι όλα ψέματα, αφέντη.
Είναι όλα ψέματα.
Ανάθεμά με.
Αν δεν ήταν ελεύθερος και λευκός, Πλατ...
Αν δεν ήταν ελεύθερος και λευκός...
Έντουαρντ! Δώσε του νερό!
Σήκω!
Αράπη, σήκω πάνω!
Πιες.
Συνέχισε να πίνεις.
Θέλω μόνο να πω κάτι...
για τον θείο Έιμπ.
Ήταν καλός άνθρωπος...
και πάντα μας πρόσεχε, από τότε που ήμασταν μικροί.
Ο Θεός τον αγαπούσε.
Ο Θεός τον ευλόγησε, ο θεός μαζί του.
Αμήν.
Κατέβηκα στον ποταμό Ιορδάνη,
όπου ο Ιωάννης βάπτιζε στην Αγία Τριάδα
Ήθελα να ακούσω το διάβολο
να λέει, "Ο Ιωάννης με βαφτίζει".
Λέω, "Κύλα, Ιορδάνη, κύλα,
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης.
Κάποιοι λένε ότι ο Ιωάννης ήταν Βαπτιστής.
Άλλοι λένε ότι ο Ιωάννης ήταν Εβραίος.
Αλλά εγώ λέω ότι ο Ιωάννης ήταν ιεροκήρυκας, Θεέ μου,
και το ίδιο λέει και η Βίβλος.
Λέω, "Κύλα, Ιορδάνη, κύλα,
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης Αλληλούια
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης Αλληλούια
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης - Όλοι μαζί.
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης - Για σένα και...
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης - Αλληλούια
Κύλα, Ιορδάνη, κύλα,
Η ψυχή μου υψώνεται στον ουρανό, Κύριε
όπου κυλάει ο ουράνιος Ιορδάνης.
Πρόσεχε την άκρη.
Μπας;
Όχι, όχι, όχι...
Δεν είναι κακό να κάνεις ένα διάλειμμα από τη ζέστη.
Ποτό, σκιά...
Είναι αμαρτία για τους ταξιδιώτες. Γερούς και μη.
Πού είναι το αστείο;
Επς, είμαι εδώ για να τελειώσω τη δουλειά γρήγορα.
Αυτό μου ζητήθηκε και γι' αυτό πληρώθηκα.
Κάτι σε ενοχλεί.
Σου δίνω την ευκαιρία να μιλήσεις γι' αυτό.
Ρωτάς ξεκάθαρα, γι' αυτό κι εγώ θα σου απαντήσω ξεκάθαρα.
Βρήκα αστείο το ενδιαφέρον σου για τη δική μου ευημερία σ' αυτή τη ζέστη,
ενώ, ειλικρινά, η κατάσταση των εργατών σου...
- "Η κατάσταση των εργατών μου"; - Είναι φρικτή.
- Τι στο καλό... - Είναι άδικο. Τελείως άδικο, κ. Επς.
Δεν τους προσέλαβα να βοηθήσουν.
Είναι ιδιοκτησία μου.
- Το λες με καμάρι. - Το λέω ως γεγονός.
Αν αυτή η συζήτηση αφορά στο τι είναι αντικειμενικό και τι όχι,
τότε πρέπει να πούμε ότι δεν υπάρχει δικαιοσύνη ούτε ηθική στη σκλαβιά.
Αυτό που κάνεις δημιουργεί ένα ενδιαφέρον ερώτημα:
Τι δικαίωμα έχεις πάνω στους νέγρους σου, τελικά;
Τι δικαίωμα;
Τους αγόρασα. Πλήρωσα γι' αυτούς.
Φυσικά. Ο νόμος λέει ότι έχεις το δικαίωμα να κατέχεις ένα νέγρο,
όμως, ας με συγχωρήσει ο νόμος, αλλά ψεύδεται.
Ας υποθέσουμε ότι ψηφιζόταν νόμος που αφαιρούσε την ελευθερία σου
και έκανε εσένα σκλάβο.
Ας υποθέσουμε... - Αυτό είναι αδύνατον.
Οι νόμοι αλλάζουν, Επς. Οι παγκόσμιες αλήθειες είναι αιώνιες.
Αυτό είναι γεγονός.
Είναι απλό γεγονός ότι η αλήθεια και το σωστό
είναι αλήθεια και σωστό για όλους.
Λευκούς και μαύρους το ίδιο.
Με συγκρίνεις με έναν αράπη, Μπας;
Απλώς αναρωτιέμαι, ενώπιον του Θεού, ποια είναι η διαφορά;
Ρώτα καλύτερα τι διαφορά έχει ένας λευκός με ένα μπαμπουίνο.
Είδα ένα από αυτά τα πλάσματα στη Νέα Ορλεάνη,...
που ήξερε ό,τι και κάθε αράπης που έχω.
Άκου, Επς... Αυτοί οι νέγροι είναι άνθρωποι.
Αν δεν τους επιτρέπεται να εξελιχθούν σε κάτι περισσότερο από άγρια ζώα,
εσύ και οι όμοιοί σου θα λογοδοτήσετε γι' αυτό.
Υπάρχει κακό, κ. Επς.
Ένα φοβερό κακό που πλανάται σ' αυτό το έθνος.
Και ακόμα δεν έχει έρθει η ημέρα της κρίσης.
Σου αρέσει να μιλάς, Μπας,
περισσότερο από κάθε άνθρωπο που γνωρίζω.
Θα υποστήριζες ότι το μαύρο είναι άσπρο, και το άσπρο μαύρο
αν κάποιος σου 'φερνε αντίρρηση.
Καλή η υπόθεση, αν ζούσες ανάμεσα στους Γιάνκηδες στη Νέα Αγγλία.
Αλλά δεν ζεις.
Σίγουρα, όχι.
Ανάθεμα!
Ξέρω ότι είναι κάπου εκεί μέσα!
Πάτσι!
Πάτς!
Πού είναι;
Πού είναι η Πάτς;
Πού είναι, αναθεματισμένο παιδί;
Πού είναι; Πού είναι η Πάτσι; Πού είναι; Τι στέκεσαι έτσι;
- Δεν ξέρουμε τίποτα γι' αυτό. - Τι είναι αυτό που δεν ξέρετε;
- Δεν ξέρω τίποτα για... - Για ποιο πράγμα;
Πού πήγε; - Δεν ξέρω.
- Το έσκασε, έτσι; - Δεν ξέρω τίποτα.
Το έσκασε! Πού είναι;
Το έσκασε. Το ξέρεις! - Όχι, όχι!
Το ξέρεις! Το ξέρεις! Το ξέρεις! - Όχι, όχι, όχι...
Όχι, δεν ξέρω.
Άθλια μαύρα σκυλιά στέκεστε εκεί σαν κωφάλαλοι!
Μίλα!
Έφυγε...
Η Πάτς μου έφυγε.
Το έσκασες. Το έσκασες, έτσι;
- Αφέντη Επς... - Άθλια σκύλα, πού ήσουν;
- Δεν πήγα πουθενά. - Ψέματα για τις βρωμιές σου!
Μέρα του Θεού, αφέντη. Πήγα να κοινωνήσω.
Μπλέκεις τον Θεό στις απάτες σου; Έρχεσαι από τη φυτεία του Σο, έτσι;
- Αφέντη Επς... - Τώρα μιλάς;
Τώρα που θες να την υποστηρίξεις, βρήκες γλώσσα να μιλήσεις!
Πήγα στη φυτεία του αφέντη Σο.
- Το παραδέχεσαι; - Ναι.
Ελεύθερα. Και ξέρετε γιατί;
Πήρα αυτό από την κυρία Σο.
Η κυρία Επς δεν μου δίνει καν σαπούνι να πλυθώ.
Βρωμάω τόσο πολύ που μου 'ρχεται αναγούλα.
227 κιλά βαμβάκι κάθε μέρα.
Περισσότερο από κάθε άλλον εδώ.
Και γι' αυτό, θέλω να είμαι καθαρή.
Αυτό είναι το μόνο που ζητώ.
Γι' αυτό εδώ, πήγα στου Σο.
- Ψεύτρα! - Μάρτυς μου ο Θεός.
- Είσαι ψεύτρα. - Κι εσείς τυφλός από τη ζήλια σας.
Δεν λέω ψέματα, αφέντη.
Και να με σκοτώσετε, θα συνεχίσω να το λέω.
Θα σε στρώσω.
Θα σου μάθω εγώ να πηγαίνεις στου Σο.
Τριτς!
Πήγαινε φέρε το μαστίγιο.
Έντουαρντ;
Γδύσ' την. Ξεγύμνωσέ την και μαστίγωσέ την στο στύλο.
Όχι!
Μόνη σου το προκάλεσες αυτό, Πατς!
Κάν' το!
Χτύπα την μέχρι θανάτου.
Χτύπα την!
Μαστίγωσέ την. Μαστίγωσέ την με όλη σου τη δύναμη!
Πλατ, έλα εδώ και χτύπα την τώρα!
Πλατ!
Έλα εδώ!
Προτιμώ να το κάνεις εσύ, Πλατ.
Χτύπα την.
Χτύπα την!
Προσποιείται.
Ούτε που την αγγίζει.
Έτσι σε βλέπουν οι αράπηδές σου.
Σαν ένα ηλίθιο κορόιδο.
Χτύπα την, Πλατ, χτύπα την!
Θα συνεχίσεις να τη χτυπάς μέχρι ν' ανοίξει η σάρκα της,
και σάρκα κι αίμα να γίνουν ένα,
γιατί θα σκοτώσω κάθε αράπη που βλέπω μπροστά μου!
Με κατάλαβες; Χτύπα την!
Μέχρι να πω να σταματήσεις. Δεν είπα τίποτα!
Δώσε μου το μαστίγιο!
Δώσ' το μου!
Δώσε μου το μαστίγιο!
Σήκω πάνω!
Είσαι διάβολος!
Αργά ή γρήγορα...
κάπου στην πορεία της αιώνιας δικαιοσύνης,
θα λογοδοτήσεις γι' αυτή την αμαρτία!
Αμαρτία; Δεν υπάρχει αμαρτία.
Μπορεί κανείς να κάνει ό,τι τον ευχαριστεί με την ιδιοκτησία του.
Αυτή τη στιγμή, Πλατ, νιώθω μεγάλη ευχαρίστηση.
Πρόσεχε μη θελήσω να επεκτείνω το κέφι μου.
Αφέντη Μπας,
Θα ήθελα να σας ρωτήσω από ποιο μέρος της χώρας είστε.
Όχι από αυτά τα μέρη.
Γεννήθηκα στον Καναδά.
Μπορείς να φανταστείς πού είναι αυτό.
Ξέρω πού είναι ο Καναδάς.
Έχω πάει κι εγώ εκεί.
Στο Μόντρεαλ και...
στο Κίνγκστον, στο Κουίνστον και σε πολλά άλλα μέρη.
Πολυταξιδεμένος για σκλάβος.
Πώς ήρθες εδώ;
Αφέντη Μπας,
αν υπήρχε δικαιοσύνη δεν θα είχα έρθει ποτέ εδώ.
Τι εννοείς;
Πες τα μου όλα.
Φοβάμαι να σας πω.
Ό,τι πεις, θα μείνει μυστικό.
Η ιστορία σου είναι...
είναι εκπληκτική, και όχι με την καλή έννοια.
Πιστεύετε, κύριε...
στη δικαιοσύνη, όπως είπατε;
Ναι, πιστεύω.
Η σκλαβιά είναι ένα κακό που δεν θα 'πρεπε να υπάρχει.
- Το πιστεύω. - Αν το πιστεύετε πραγματικά,
τότε σας ζητώ,
σας ικετεύω,
να γράψετε στους φίλους στο Βορρά,
να τους ενημερώσετε για την κατάστασή μου,
και να τους θερμοπαρακαλέσετε να στείλουν
τα έγγραφα της ελευθερίας μου.
Θα ήταν...
ανείπωτη ευτυχία...
να δω τη γυναίκα μου
και την οικογένειά μου ξανά.
Ταξιδεύω σε αυτή τη χώρα σχεδόν 20 χρόνια.
Η ελευθερία μου είναι τα πάντα για μένα.
Το ότι μπορώ να φύγω από δω αύριο μου δίνει απίστευτη χαρά.
Η ζωή μου δεν σημαίνει πολλά σε κανέναν.
Φαίνεται ότι η δική σας ζωή σημαίνει πολλά σε πολλούς ανθρώπους.
Αλλά αυτό που μου ζητάτε,
κύριε, με φοβίζει.
Και πρέπει να πω ότι φοβάμαι.
Όχι μόνο για εσάς, αλλά και για μένα.
Θα γράψω το γράμμα σας, κύριε.
Αν μπορέσω να σας ελευθερώσω, θα είναι κάτι παραπάνω από χαρά μου.
Θα είναι καθήκον μου.
Τώρα, έχετε την καλοσύνη να μου δώσετε αυτές τις σανίδες;
Πλατ! Πού είναι αυτός που τον λένε Πλατ;
Έλα εδώ, μικρέ.
Σε λένε Πλατ, έτσι;
Μάλιστα, κύριε.
Γνωρίζεις αυτόν τον άνθρωπο;
Ο κύριος Πάρκερ;
Πες το πάλι.
Ο κ. Πάρκερ!
Αυτός ο άνθρωπος έλαβε μια επιστολή, που περιείχε πολλές κατηγορίες.
Κοίτα με στα μάτια...
ορκίσου στη ζωή σου και απάντησέ μου ειλικρινά:
Έχεις άλλο όνομα από το Πλατ;
Σόλομον Νόρθαπ είναι το όνομά μου.
Σερίφη! Τι συμβαίνει;
Πρόκειται για υπηρεσιακή δουλειά.
Ο νέγρος μου είναι δική μου δουλειά.
Η δουλειά σου να περιμένει!
- Πες μου για την οικογένειά σου. - Πλατ;
- Έχω σύζυγο και δύο παιδιά. - Τι στο διάολο;
- Πώς λένε τα παιδιά σου; - Μάργκαρετ και Αλόνζο.
Και το πατρικό όνομα της συζύγου σου;
Άννα Χάμπτον. Είμαι αυτός που λέω.
Πού πας, Πλατ;
Ποιος σας έδωσε την άδεια να επεμβαίνετε στην ιδιοκτησία μου;
- Η εξουσία μου. - Πλατ, γύρνα πίσω.
Πλατ!
Γύρνα πίσω!
Άφησέ τον! Ο Πλατ είναι δικός μου νέγρος!
- Είναι ο κ. Σόλομον Νόρθαπ! - Έτσι λες;
Ήρθες εδώ, άγνωστος σε μένα και ισχυρίζεσαι διάφορα.
Δεν υπάρχει αμφιβολία. Είναι ο Σόλομον Νόρθαπ...
Δε με νοιάζει ποιος είναι!
Είναι δικός μου νέγρος, και θα σας πολεμήσω γι' αυτό!
Δικαίωμά σου.
Και θα είναι χαρά μου να σε οδηγήσω στην πτώχευση στα δικαστήρια.
Η απόφαση δική σου. Άφησέ τον!
Νομίζεις ότι έτσι θα τελειώσει αυτό; Τελικά, θα αλλάξεις...
- Δε θα αλλάξει γνώμη. - Πλήρωσα πολλά για αυτό τον νέγρο!
Το δικαστήριο έχει χαρτιά που το αποδεικνύουν!
Και εμείς έχουμε τα έγγραφα που αποδεικνύουν ότι είναι ελεύθερος!
Είσαι δικός μου! Ανήκεις σε μένα! Μ' ακούς;
Άφησέ τον!
Το δικαστήριο θα σε γυρίσει πίσω πριν βραδιάσει!
- Πλατ! - Φέρε το άλογό μου, Τριτς!
Φύγε μακριά του, Πετς!
Θα σε δω πολύ σύντομα.
Σόλομον, πρέπει να βιαστείς.
Όχι...
Σόλομον;
Ζητώ συγγνώμη...
για την εμφάνισή μου.
Αλλά πέρασα...
δύσκολα...
αυτά τα τελευταία χρόνια.
Μάργκαρετ;
Αλόνζο;
Ποιος είναι αυτός;
Είναι ο σύζυγός μου.
Σύζυγος;
Χαίρομαι πολύ που σας γνωρίζω, κύριε.
Έχουμε να πούμε πολλά.
Ναι, κύριε.
Και αυτός...
είναι ο εγγονός σου.
Ο Σόλομον Νόρθαπ Στάουντον.
Σόλομον...
Συγχωρέστε με.
Δεν υπάρχει τίποτα να συγχωρήσουμε.
Απόδοση διαλόγων & Χρονισμός Φαίδρα
Ο Σόλομον οδήγησε σε δίκη τους υπεύθυνους για την απαγωγή του.
Ανήμπορος να καταθέσει εναντίον λευκών στην πρωτεύουσα του έθνους,
έχασε την υπόθεση κατά του ιδιοκτήτη αποθήκης σκλάβων, Τζέιμς Μπερτς.
Μετά από μακρόχρονες νομικές διαδικασίες στη Νέα Υόρκη,
οι απαγωγείς του, Χάμιλτον και Μπράουν, επίσης, απέφυγαν τη δίωξη.
Το 1853 ο Σόλομον δημοσίευσε το βιβλίο, "Δώδεκα χρόνια Σκλάβος".
Δραστηριοποιήθηκε στο κίνημα για την κατάργηση της δουλείας,
έδινε διαλέξεις για τη δουλεία
σε όλες τις Βορειοανατολικές Ηνωμένες Πολιτείες
και βοήθησε δραπέτες δούλους
στον "Υπόγειο Σιδηρόδρομο" (δίκτυο απελευθέρωσης των δούλων)
Η ημερομηνία και οι συνθήκες θανάτου του Σόλομον είναι άγνωστες.